12. ΝΟΜΟΣ υπ’ αριθ. 4163 της 19 Απρ./2 Μαΐου 1961 (ΦΕΚ Α΄ 73)  Περί Εθνικού Παπαφείου Ορφανοτροφείου «Ο Μελιτεύς» κλπ. Άρθρ.1.-Αι διατάξεις του Νόμ. 2851/1922 «περί ιδρύσεως Εθνικών Ορφανοτροφείων και Οικοτροφείων απόρων μαθητών», ως ούτος ετροποποιήθη μεταγενεστέρως, εφαρμόζονται και επί του εν Θεσσαλονίκη Εθνικού Ορφανοτροφείου «ο Μελιτεύς», εφ’ όσον δεν αντίκεινται εις τας ιδρυτικάς πράξεις αυτού και εις τας διατάξεις του Ν.Δ. 2565/1953 «περί τρόπου διαχειρίσεως και διοικήσεως των εν Θεσσαλονίκη ιδρυμάτων κλπ.» μετατρεπομένου του Ιδρύματος τούτου εις Νομικόν Πρόσωπον Δημοσίου Δικαίου. Άρθρ.2.-1.Ο προϋπολογισμός και απολογισμός του ιδρύματος ακολουθεί την διαδικασίαν της εγκρίσεως των προϋπολογισμών και απολογισμών των Εθνικών Ορφανοτροφείων και Οικοτροφείων, περί ων ο Νόμ. 2851/1922. Κατά τας αυτάς διατάξεις τα απολογιστικά στοιχεία της διαχειρίσεως ελέγχονται υπό του Ελεγκτικού Συνεδρίου. 2.Εις τον κατά την προηγουμένην παράγραφον προϋπολογισμόν και απολογισμόν περιλαμβάνεται ίδιον κεφάλαιον εσόδων και εξόδων δια τα εκ κληρονομίας ή κληροδοσίας ή δωρεάς προερχόμενα έσοδα. Απόσπασμα του προϋπολογισμού και απολογισμού τούτου υποβάλλεται εις το Υπουργείον Οικονομικών κατά τας διατάξεις του Α.Ν. 2039/1939 και των εις εκτέλεσιν τούτου εκδοθέντων Β. Δ/των. Άρθρ.3.-Το προσωπικόν του Εθνικού Ορφανοτροφείου «Ο Μελιτεύς» εξομοιούται προς το προσωπικόν των Εθνικών Ορφανοτροφείων και Οικοτροφείων, διεπόμενον υφ’ οίων και τούτο διατάξεων και εντάσσεται εις αναλόγους με τα προσόντα ενός εκάστου προβλεφθησομένας θέσεις. Δια Β. Δ/τος, εκδιδομένου προτάσει των Υπουργών Οικονομικών και Κοινωνικής Προνοίας, θέλουσι καθορισθή αι θέσεις του προσωπικού και η διαδικασία της εντάξεως των υπηρετούντων υπαλλήλων κατά κλάδους, κατηγορίας και βαθμούς μετά πρότασιν του Διοικητικού Συμβουλίου του Ιδρύματος. Σελ. 139 Ορφανοτροφεία και Οικοτροφεία 35.Δ.δ.10-12   644 Άρθρ.4.-1.Αι διατάξεις του άρθρ. 18 του Ν.Δ. 3097/54 «περί τροποποιήσεως και συμπληρώσεως του υπ’ αριθ. 2592/53 Ν. Δ/τος, έχουσιν εφαρμογήν και προκειμένου περί των Εθνικών Ιδρυμάτων Παιδικής Προστασίας, Νομικών Προσώπων Δημοσίου Δικαίου, αρμοδιότητος Υπουργείου Κοιν. Προνοίας ως και εις το ΠΙΚΠΑ. Αι ανωτέρω διατάξεις αφορώσαι την πρόσληψιν προσωπικού εις προσωρινήν πλήρωσιν κενών θέσεων νοσηλευτ. Ιδρυμάτων παρατίθενται εν τόμ. 32 σελ. 141. 2.Ανεγνωρισμένα προσωπικά επιδόματα, χορηγηθέντα προ της δημοσιεύσεως του παρόντος παρά του Διοικητικού Συμβουλίου του Εθνικού Παπαφείου Ορφανοτροφείου «Ο Μελιτεύς», συμφώνως τω Οργανισμώ αυτού και εγκριθέντα παρά του Υπουργείου Κοινωνικής Προνοίας, εις αποχωρήσαντας μετά μακροχρόνιον ευδόκιμον υπηρεσίαν υπαλλήλους του εν λόγω Ιδρύματος, διατηρούνται και μετά την δημοσίευσιν του παρόντος. Εφεξής απαγορεύεται η χορήγησις τοιούτων επιδομάτων. 3.Οι κατά την δημοσίευσιν του παρόντος υπηρετούντες υπάλληλοι των Ιδρυμάτων Παιδικής Προστασίας, αρμοδιότητος Υπουργείου Κοινωνικής Προνοίας του Παιδαγωγικού Κλάδου Α΄ Κατηγορίας, λογίζονται κατέχοντες τον 8ον βαθμόν από της χρονολογίας του διορισμού των και εντάσσονται εις βαθμόν ανάλογον προς τον χρόνον της συνολικής των υπηρεσίας κατά την βαθμολογικήν κλίμακα του άρθρ. 103 του Νόμ. 1811/51 εφαρμοζομένων των διατάξεων του άρθρ. 3 του Νόμ. 2980/54 δια την προσμέτρησιν του πλεονάζοντος χρόνου άνευ δικαιώματος απολήψεως αναδρομικώς διαφοράς αποδοχών. Άρθρ.5.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως.                  Σελ. 140 35.Δ.δ.12 Ορφανοτροφεία και Οικοτροφεία   645  